Kazys Tamutis

Kazys Tamutis (1893 m., Blužgalio kaime (dab. Šiaulių raj.) – 1956 m. birželio 19 d. Vilniuje) – Vilniaus krašto pedagogas, kalbininkas žodynininkas.

 Biografija 
Pradinį išsilavinimą įgijo Telšiuose. 1915 m. baigęs mokytojų kursus, dirbo pedagoginį darbą Vilniaus krašte: Elzbietiškyje, Vyšniavoje, Dietkaučiznoje, Kieriškiuose, Krikonyse. Nuo 1934 m. mokytojavo lietuviškoje Vilniaus mokykloje Nr. 41, populiariai vadinamoje Pono Suduikio mokykla – penktam skyriui dėstė lietuvių kalbą, didelį dėmesį skirdamas taisyklingai rašybai ir tvarkingumui.  Įžymus Vilniaus krašto mokytojas // Voruta, 2010-01-10  

Bendradarbiavo Vilniaus lietuvių spaudoje, rinko medžiagą Lietuvių–lenkų kalbų žodynui, kurį kartu su kalbininku Leonardu Dambriūnu išleido 1940 metais. Po Antrojo pasaulinio karo buvo paskirtas Vilniaus 8–tosios pradinės mokyklos vedėju, vėliau – Vilniaus 39–tosios septynmetės mokyklos direktoriumi. Vilniaus Karaliaus Mindaugo vidurinės mokyklos istorija 

 Išnašos 


 Šaltiniai 
 Kazys Tamutis (biografija)

 Bibliografija 
 Tamutis K. Lietuviškai lenkiškas žodynėlis – Kaunas, Sakalas, 1940; 171 psl.

Kategorija:Lietuvos pedagogai
Kategorija:Lietuvos kalbininkai